
BEATH-EACHDRAIDH 

CHALUIM-CHILLE. 


RuGADH  Calurii-Cille,  ann  an  Gartan, 
am  mòr-roìnn  Dhonegal,  an  Eirinn, 
air  an  ymh  là  do  mhios  dheirean- 
naich  na  bliadhna  a.d.  521.  Bha 
athair,  Fedhlimid,  agus  a  mhàthair, 
Aet/mca,  le  chèile  do  theaghlaichibh 
Rìoghail  ann  an  Eirinn ;  agus,  ann 
a  bhi  a'  roghnachadh  a'  bhi  ^n  a 
Theachdaire  an  t-soisgeil  air  feadh 
Ghàidhealtachd  agus  Eileanan  an  lar 

na  h-Alba,  chuir  Calum-Cille  clil,  cha 
'n  e  a  mhain  ri  a  dhìithaich,  ach  mar 
an  ceudna  ri  crlm  Rìoghail ;  a'  meas 
mar  aoibhneas  agus  a  chrùn  e  bhi 
'namheadhoin  airPàganaich  dhorcha 
a  thoirt  gu  sohis  agus  creidimh  an 
t-soisgeil. 

B'  ainm  baiste'  dha,  Colm,  no  Ca- 
///;;/,  focal  athaa'  ciallachadh  an  eòin 
ghlain,  mhaiseich,  agus  chiun  sin,  an 
Calamaii;  ach  fhuair  e  an  t-ainm 
Caliim-CiUe,  airsonan  àireimh  mhòir 
do  dh'  Eaglaisibh,  no  do  Chilltean,  a 
bha  e  'n  a  mheadhoin  air  a  thogail. 

Chaidh  a  chur  glè  òg  a  dh'  ionn- 
sachadh,  fo  thcagasg  mhinisteirean 
chuteach ;  oir  bha  an  soisgeul  air 
teachd  do  dh'  Eirinn  mu  cheud 
bhadhna    roimh    an    am  sin.      Bha 

Calum-Cille  cho  dìchiollach,  agus 
a  bhuadhan  cho  mòr,  's  gu  'n  robh  e 
ann  an  liine  ghèarr  cho  foghluimte 
ri  a  luchd-teagaisg ;  agus  chuir  aon 
dhiubh,  an  t-Easbuig  Finian,  air  leth 
e  gu  bhi  'n  a  dheacon.  Air  ball  thòis- 
ich  e  air  searmonachadh.  Chuir  e 
air  chois  mòran  eaglaisean,  agus  mar 
an  ceudna  oil-thighean,  no  tighean 
mhinisteirean,  anns  an  robh  e  fe'in  a' 
teagasg  foghlumaich  airson  na  min- 
istreileachd,  agus  ministeirean  òga,  a 
bha  mar  bu  tric  do  theaghlaichibh 
cothromach,  air  chor  's  gu  'n  robh  e 
comasach  dhoibh  mòran  deirc  a 
thabhairt  do  na  bochdaibh.  Thàinig 
na  tighean  so  ri  liine  gu  bhi  air  an 
gairm  Tighean-Mhanach.  Tha  e 
air  aithris  gu  'n  do  thog  Calum-Cille 

tìgh  dhiubh  so  ann  an  Doire,  {Lo7i- 
do7iderry,)  anns  an  robh  mòr  thlachd 
aige,  agus  gu  'n  robh  ceud  do  na 
bochdaibh  a  faotainn  beathachaidh 
anns  an  tigh  sin  gach  latha. 

Bha  Calum-Cille  'na  bhàrd  comh- 
arraichte ;  agus  sgrìobh  e  mòran  do 
laoidhibh  agus  do  dhàin  ann  an  Lai- 
dinn  agus  ann  an  GàeHc,  a  tha  'cuid 
dhiubh  fathast  air  sgeul. 

Aig  an  àm  sin,  bha  leabhraichean 
gu  h-iomlan  air  an  sgrìobhadh  air 
meambrana,  no  craiceann-sgrìobh- 
aidh,  agus  bha  iad  mar  sin  ro  thearc 
agus  hiachmhor.  Bha  de'idh  mhòr 
aig  Calum-CiUe  air  leabhraichean, 
agus  rinn  e  mòran  siubhal,  air  sgàth 
leabhraichean  fhaicinn,  agus  an  ath- 
sgrìobhadh,  a  chum  a  bhi  g'ancraobh- 

sgaoileadh.  Tha  e  air  iomradh  gu  'n 
do  sgrìobh  e  le  laimh  fe'in  tri  cheud 
àireamh  do  Shoisgeulabh  an  Tiomn- 
adh-Nuaidh  agus  do  Leabhar-nan- 
Salm. 

Air  do  Chaluim-Chillea  bhi  air 
chuairt  ag  amharc  air  a  sheann  f  hear- 
teagaisg,ant-AbaFinian,ghabhespe'is 
mhòr  do  Leabhar-Sahn  le  Finian,  a 
bha  air  a  ghleidheadh  anns  an  eag- 
lais  aige  ;  agus  chleachd  e  dol  do  'n 
eaglais  air  feadh  na  h-oichdhe,  a 
sgrìobhadh  lethbhreac  an  leabhair 
air  a  shon  fhe'in.  Air  do  dh'  Fhi- 
nian  so  f  haotinn  a  mach,  mheas  e 
gu'n  robh  an  gniomh  eas-onorach, 
agus  bha  e  diombach  do  Chahiim- 
Chille.  Thagair  e  a  choir  fe'in  air 
an  Leabhar-Shahn  a  ssrrìobh  Calum- 


8  Beath-Eachdraidh 

Cille,  ag  ràdh,  gu  'm  be  an  ath- 
sgrìobhadh  do  leabhar  mac  2.phriomh- 
habhar.  Cha  ghe'illeadh  Calum-Cille 
dha  so;  agus  chaidh  a  chliis  a  thabh- 
airt  chum  breith  Righ  Diarmaid,  'na 
llichairt  ann  anTàra.  'N  uair  a  chual 
an  Righ  a  chìiis,  b'  i  a  bhreth  a  thug 
e: — ^^  Le  gach  boin  a  boinin,  le  gach 
kabhar  a  leabhj'anr  Cha  robh  Ca- 
lum-Cille  riaraichte  leis  a  bhreth  so. 
Chuir  e  gu  cas  na  h-aghaidh,  ag  ràdh, 
gu'n  robh  i  eucorach,  agus  gu  'n  dìol- 
adh  esan  e  fe'in  air  a  son  f  hathast. 

Beagan  liine  an  dèigh  so,  chuir 
Righ  Diarmaid  gu  bàs  prionnsa  òg  a 
bha  a  gabhail  còmhnuidh  maille  ri 
Calum-Cille,  as  leth  an  robh  e  air  a 
chur  air  gu  'n  do  mharbh  e  duine,  le 
tuiteamas.    Dhùisg  so  corruich  Cha- 


Chaliùm-Oiillc.  9 

luim-Chille  ni  bu  mhò  an  aghaidh 
Dhiarmaid,  agus  mhaoidh  e  gu  'm 
faigheadh  e  a  bhràithrean  agus  a 
chàirdean  gu  dìoghaltas  a  dheanamh 
air,  leis  a  chlaidheamh.  Dh'  fhalbh 
Calum-Cille  gu  Tir-chonnell,  a'  cur  ri 
chèile,  agus  a'  seinn  air  a  thurus, 
Laoidh  a?i  Dochais.  Chaidh  an  laoidh 
so  eadar-theangachadh  o'n  Ghàehc 
Eirionnaich  agus  a  clo-bhualadh  ann 
am  Beurla.  'N  uair  a  ràinig  Calum- 
Cille  a  dhuthaich  fèin,  dh'  eirich  a 
luchd-dàimh  leis  air  ball,  agus  Righ 
Chonnaught,  athair  a  phrionnsa  a 
chaidh  chur  gu  bàs.  Thàinig  iad  an 
aghaidh  Righ  Diarmaid  agus  Theachd, 
agus  chuir  iad  blàr  aig  Cul-Dreimhne. 
Chaidh  an  làtha  le  cairdean  Chàluim- 
Chille. 

B 

Tha  an  leabhar  a  bha  'na  mhàthair- 
aobhar  air  an  deasbaid  fhuilteach  ud 
r'  a  fhaicinn  ann  an  Tigh-iongantais 
na  Sgoil  Rìoghail  Eirionnaich/'^  anns 
an  do  chuireadh  e,  leis  an  Ridire 
O'Donnell.  Bha  an  leabhar  so  trì 
cheud  deug  bUadhna  ann  an  teaghl- 
ach  urramaich  Chlann  Dòmhnuill 
(O'Donnell's),  an  Eirinn,  agus  rè 
mhile  bhadhna  bha  iad  'g  a  ghililan 
leo  gu  càth,  'a  creidsinn  gu  'n  robh 
bhuaidh  mhòr  leis.  Thugadh,  mar 
so,  an  CatacJi  mar  ainm  air  an 
Leabhar-Shahn.  Tha  e  air  a  sgrìobh- 
adh  ro  ghrinn,  air  dà-fhichead  agus 
a  h-ochd-deug  do  dhuileagaibh  craic- 
inn,  a  tha  air  an  ceangal  le  bannabh 
airgid. 
*  Thc  Aluseiiiìi  of  thc  Royal  Irish  Acadeiiiy. 

Ge'  do  bhuadhaich  Cakim-Cille 
anns  a  chìiis  so,  thàinig  e  gu  bhi  fo 
iomagain  agus  tròm  thrioblaid  ìnnt- 
inn  airson  e  bhi  'n  a  mheadhon  air 
cho  mòr  do  f huil  a  bhi  air  a  dortadh. 
Rùnaich  e  fadheoidh,  gu  'm  fagadh  e 
Eirinn,  agus  gu'n  caitheadh  e  na  bha 
roimhe  d'  a  bheatha  'n  a  Theachd- 
aire-Soisgeulach  a'  measg  Chinneach 
taobh  an  lar  na  h-Alba.  Dheòn- 
uich  dàfhear  dheug  do  na  foghlum- 
aich  aig  Cakmi-Cille  falbh  maille 
ris.  Bha  fear  dhiubh  so,  Mochonna, 
prionnsa  òg,  mac  Righ  Ulster,  a  bha 
Calum-Cille  a'  toirt  comhairle  air, 
gun  a  phàrantan  agus  a  dhuthaich 
fhàgail.  Ach  dhiult  Mochonna  fuir- 
each,  a  freagairt, — "  Is  e  thusa  m' 
athair,  an  Eaglais  mo  mhàthair,  agus 

's  an  aite  an  cruinnich  mi  am  faoghar- 
adh  's  mò  doChriosd,  mo  dhuthaich." 
Anns  a'  bhHadhna  a.d.  563,  sheòl 
Calum-Cille  agus  a  chompanaich  ann 
an  curach  à  Eirinn ;  agus  ràinig  iad 
tìr,  aig  Port-a-Churaichann  an  Eilean 
I,  a  bha  roimhe  sin  fo  ainm  "  Innis 
nan  Druidhneach."  Dhirich  Cahmi- 
CiUe  an  cnoc  a  b'  àirde  a  bha  's  an 
eilean,'s  chunnaic  e  gu  'n  robh  e  nisa 
sealladh  na  h-Eirinn,  oir  bha  do  ghràdh 
aige  do  a  dhuthaich,'s  nachbitheadh 
e  toiHchte  a  bhi  'g  a  faicinn,  gun  a 
bhi  innte.  Thogadh  càrn  air  mull- 
ach  a  chnoic  so,  ris  an  abrar  fathast 
"  Càrn  cùl  ri  h-Eirinn."  Runaich  Ca- 
lum-Cille  a  chòmhnuidh  a  dheanamh 
'san  eilean  sin;agus  fhuaire  còir  air 
an  eilean  o  Chonal,  Righ  nan  Scuite 

(Scots),  a  bha  'na  charaid  dha.  Tha 
e  coltach  gu  'n  robh  Brìd',  Righ  nam 
Pecht  (Picts),  a  bha  chòmhnuidh 
faisg  air  an  aite  am  bheil  baile  In- 
bhirnis,a'  tagairt  còir  air  Eileanl,  mar 
an  ceudna,  oir  tha  cuid  do  luchd- 
eachdraidh  ag  aithris,  'n  u'air  a  dh' 
iompaicheadh  Brìd'  fo  theagasg  Cha- 
luim-Chille,  gu  'n  d'  thug  e  seilbh  dha 
air  Eilean  I,  agus  gu  'n  do  chuir  Ca- 
lum-Cille,  an  uair  sin,  Tigh-Mhanach 
air  chois  'san  Eilean.  ThogCalum- 
Cille  agus  a  chompanaich  an  tigh  so, 
anns  a  bHadhna  565,  do  dh'  fhiodh 
's  do  shlatan-caoil.  Bha  an  Tigh- 
Mhanach  a'  co-sheasamh  ann  an 
tigh-aoraidh,  no  eaglais, — tigh-còmh- 
nuidh  airson  nam  foghlumach,  no 
ministeirean, — agus   tigh  airson  nan 

coigreaclì.  A'measga  chompanaich, 
rinn  Calum-Cille  roghainn  do  Bhai- 
thein  gu  bhi  'na  Chlèireach  dha,  agus 
do  Dhiarmaid  gu  bhi  'n  a  Mhinisteir 
dha ;  ach  bha  iad  gu  le'ir  air  an 
tabhairt  gu  bhi  a'  teagasg  an  t-sluaigh 
agus  a'  searmonachadh  air  tìr-mòr  agus 
anns  nah-eileanaibhmu  chuairt,  faran 
do  thog  iad  mòran  thighean-aoraidh. 
Tha  iomadh  sgeulachd  air  aithris 
mu  Chaluim-Chille  dha  nach  urrainn 
sinn  mòran  creideis  a  thoirt;  agus 
nach  bi  sinn  a'  toirt  air  adhairt  anns 
an  iomradh  so, — achgu'n  robh  e'na 
dhuine  comharraichte,agus  rofhreag- 
arrach  airson  na  h-oibre  mòir  a  fhuair 
e  ri  dheanamh,  cha  'n  urrainnar  àich- 
eadh.  Bha  e  seasmhach,  suidhichte, 
gramail,    agus    treun,   ann    an    co- 

cheangal  riebhi  caoimhneil,aoidheil, 
suairce,  agus  uasal.  Bha  a  thìodhl- 
acan  agus  a  bhuadhan  nàdurra  sòn- 
ruichte.  Bha  'fhoghlum  ro  àrd  agus 
farsuing,  agus  bha  e  ro  dheas  agus 
cumhachdach  ann  an  labhairt — 

"Is  fior,  nach  faigh  am  Focal  buaidh, 
A  dh' aindeoin,  achd  an  teid  a  hiaidh, 
Adh'easbhuidhcumhachdDhènansluagh, 
A  bhi,  's  an  uair',  'g  a  chuideachadh. 

* '  Ach  far  'n  do  chuir  e  roimhe  fèin 
A  bhi  le  'shoisgeul  deanamh  feum, 
'N  sin  bheir  e  deasachadh  is  gleus 
Do  'n  Inneal  reir  na  h-oibre  sin." 

Fhuair  Calum-Cille,  a  bhàrr  air 
gibhtibh  nàdurra  ro  òirdheirc,  tiodhl- 
aice  ni's  ro  luachmhoire  an  Spioraid 
agus  tomhas  ro  phailt  do  ghràs 
Chaidh  "  spiorad  a'  chumhachd,  agus 
a'  ghràidh,  agus  na  h-inntinn  fhall 

ain  "  a  bhiiileachadh  air  gu  ro  shaoi- 
bhir.  Bha  a  chridhe  air  a  lìonadh 
le  gràdh  do  Chriosd,  le  eud  airson  a 
a  ghlòire,  agus  le  gràdh  do  anam- 
aibh.  Is  e  so  a  rinn  a  shearmonach- 
adh  cho  drìiidhteach  ;  agus  a  b'  ao- 
bhar  air  an  t-soirbheachadh  mhòr  a 
bha  leantail  a  shaothair  lìonmhor 
agus  fharsuing.  Bha  a  ghUocas  agus 
a  thuigse  neo-chumhanta,  agus  a 
bhreitheanachadh  ro  gheur,  air  chor 
's  gu  'n  robh  mòran  a'  tighinn  as  gach 
cèarna  a  chur  an  comhairle  ris,  a 
thaobh  staid  an  anama,  no  thaobh 
shghe  'n  dleasdanais.  Am  measg  nan 
Cinneach  a  bha  chòmhnuidh  's  a' 
Ghàeltachd,  bha  'ìighdarrasmòr;  agus 
air  dha  fe'in  aithne  bhi  aig',  air  a 
chosg,  air  luach  na  sìthe,  bha  e  'n  a 

mheadhon  air  sìth  a  dheanamh  agus 
a  chumail  suaseadar  Rioghachd  nan 
Scuiteach  agus  Rioghachd  nanPecht. 
'N  a  'phearsa,  bha  Calum-Cille  àrd, 
duineil,  agus  eireachdail.  Bha  a  ghlith 
binn,  agus  laidir;  air  chor  is  gu  'n 
cluinnteadh  e  aig  astar  mòr.  Bha  e 
ro  ghaolach  air  seinn  nan  Salm. 
Chluinn  teadh  gu  poncail  an  n  amMuile 
e,  thairis  air  a  chaolas,  'n  uair  a  bhith- 
eadh  e  seinn  nan  Salm  ann  an  I.  Tha 
e  air  innseadh  le  a  luchd-eachdraidh, 
aig  aon  àm,  air  do  shagartan  Drliidh- 
eil,  agus  Righ  nam  Pecht,  ionnsuidh  a 
thoirt  air  casgadh  a  chur  air  aoradh 
Chaluim-Chille,  gu'n  do  sheinn  e  fèin 
agus  beagan  do  a  bràithrean  an  cùig- 
eadh  Salm  thar  dà  fhichead,  air 
dhoighcho  drùidhteach,'s  gu'n  robh 

an  Righ  air  a  ghluasad  gii  domhain, 
agus  dhìon  e  Cahuii-Cille  o  na  sag- 
artaibh,  's  ghabh  e  ris  gu  caoimhneil. 
Chaidh  Righ  Brìd'  iompachadh  fo 
'eisdachd  Chaluim  -  Chille,  agus 
bhaisteadh  e  leis.  Marthoradh  air  so, 
bha  e  ro  bhàigheil  ri  Calum-Cille, 
agus  ri  'bhràithribh,  agus  thug  e 
cead  agus  cuideachadh  dhoibh  airson 
searmonachadh  air  feadh  a  Rìogh- 
achd  ;  agus  tha  e  coltach  gu  'n  robh 
e  fèin  'a  moladh  a  chreidimh 
Chrìosdail  d'  a  shluagh.  Aig  cliirt  an 
Righ  so,  choinnich  Callum-Cille  ri 
prionnsa  Eileanan  Arcaibh  {Ork- 
neys),  agus  mhol  e  dha  Corjnac,  fear 
do  'fhoghlumaich,  mar  theachdair- 
soisgeulach,  a  bheireadh  e  do  na 
h-eileanaibh  sin.      Bha  Cahmi-Cille 

agus  a  chompanaich  ro  shaoithr- 
eacheil  am  measg  bheanntan  agus 
ghleanntan  na  Gàeltachd,  a  craobh- 
sgaoiladh  an  t-soisgeil.  Bha  iad  mar 
an  ceudna  gu  tric  a  seòladh  air  feadh 
nan  Eileanan  an  lar,  a'  searmonach- 
adh,  agus  a'  togail  thighean-aoraidh 
anns  gach  eilean.  Bha  tlachd  àraidh 
aige  anns  an  Eilean  Sgiathanach,  àit' 
anns  an  deachaidh  a  shaothair  gu 
mòr  a  bheannachadh.  Tha  cunntas 
air  a  thoirt,  gu'n  robh  e  latha  a 
searmonachadh  's  an  eilan  sin  faisg 
air  a  chladach,  's  gu  'n  do  glaodh  e 
mach,  "  Mo  chlann,  chi  sibh  an  diugh 
ceann-feadhna  aosda,  a  chum  rè  a 
bheatha  gu  curamach  an  lagh  nadur- 
ra,  a  teachd  gu  'bhi  air  a  bhaisteadh 
asus  sru  bàsachadh."     Air  bàll,  bha 

bàta  air  a  faicinn  a  tighinn  a  dh' 
ionnsuidh  a  chladaich,  agus  seann 
duine  lag  'natoiseach, — ceann-cinne 
treubh  anns  an  nàbachd.  Ghiulain 
dithis  do  'chompanaich  suas  e,  chum 
a  cho-thional,  agus  dh'  e'isd  e  le 
durachd  ri  teagasg  Chaluim-Chille,  a 
bhaa'  labhairttroimh  eadar-theangair. 
'N  uair  a  chrìochnaicheadh  an  t-sear- 
moin,  dh'  iarr  an  seann  duine  baist- 
eadh.  Chaidh  a  ghabhail  a  stigh  do 
'n  eaglais  Chriosduidh  tre  ordugh  a 
bhaistidh  aig  an  àm  sin  fèin ;  agus  air 
bàll  dh'  eug  e ;  's  chaidh  'adhlacadh 
anns  an  dearbh  ionad  's  an  robh  an 
co-thional  cruinn.  Thachair  so  aig 
beul  aimhne,  a  chaidh  ainmeachadh 
uaithe  sin,  "  Tobar  Artbranainr  Bha 
eaglais   agus    Tigh-Manach    air   an 

thogail  le  Calum-Cille,  no  a  luchd- 
leanmhuinn,  ann  an  eilean  a  bha 
ann  an  Loch  Chaluim-ChiUe,  an  sgìr- 
eachd  Chillmhoire,  's  an  Eilean  Sgiath- 
anach.  Bha  eaglais  mar  an  ceudna 
airah-ainmeachadhair,anna'Fladda- 
chuain,  's  an  sgìreachd  sin.  Bha 
eaglais  eile  air  a  h-ainmeachadh  air 
anns  an  eilean  a  tha  ann  an  amhuinn 
Shnìsort.  Be  Loch  Chaluim-Chille 
an  t-ainm  a  bha  air  Loch  Phort-righ, 
o  chionn  cheudan  bHadhna,  agustha 
eilean  anns  an  loch  sin,  ris  an  abrar 
fathast  "  I-Chaluim-Chille."  Is  ainn- 
eamh  sgìreachd  an  lar  na  h-Alba, 
nach  eil  ainm  Chaluim-ChiUe,  no 
fear  da  theachdairean,  air  a  chumail 
air  chuimhne  ann  an  ainm  eaglais, 
no  clàdh. 


2  2  Bcath-EachdraidJi 

Bha  Calum-Cille  mar  an  ceudna 
saoithreacheil  aig  a'  bhaile  ann  an  I. 
Bhitheadh  e  a'  teagasg  na  h-òige,  's  ag 
uidheamachadh  nam  foghlumach  air 
son  dreuchd  na  ministreileachd.  Bha 
e  a'  caitheamh  mòran  ìiine  ann  an 
ùrnuigh,  leughadh,  agus  sgrìobhadh. 
Bha  e  a'cur  theachdairean  soisgeulach, 
cha'n  e'mhainair  feadh  nah-Alba,  ach 
mar  an  ceudna  do  Shasuinn,  agus  do 
chèarnaibh  eile,  do  'n  robh  eilean  I- 
Chaluim-Chille  'n  a  h-àrd  lòchran. 
'•'  B'  fhionnar  an  tobar  do  'n  uisge 
bheò  a  dh'  f  hosgladh  's  an  eilean  uaig- 
neach  sin,  agus  b'  iocshlaint  do  dh' 
iomadh  dìithaich  thioraim,  thart- 
mhoir,  na  sruthana  fallain  a  bha 
'sgaoileadh  uaithe  gu  fada,  farsuing." 

Air  latha   na  Sàbaid,   an  naoith- 

eamh  là  do  mhios  mheadhonaich  an 
t-samhruidh,  's  a'  bHadhna  597,anns 
an  t-seachd  bHadhna  deug  thar  thrì 
fìchead  d'  a  aois,  chrìochnaich  Ca- 
lum-Cille  a  thurus,  agus  chaidh  a 
ghairm  leis  an  Ard-Mhaighstir  o 
shaothairibh  Honmhor,  chum  suaimh- 
neas  sìorruidh.  An  latha  roimh  'n 
oidhche  a  chaochail  e,  dhìrich  e  an 
cnoc  os  cionn  a  Chlachain,  ann  an  I, 
ghabh  e  a  chead  do  'n  eilean  's  do  na 
tighean-aoraidh,  agus  dh'fhàg  e  a 
bheannachd  aig'  a  bhràithribh.  Air 
dha'  teachd  a  nuas,  lean  e  air  ath- 
sgrìobhadhLeabhair  nan  Sahii,  gus  'n 
do  ràinig  e  meadhon  an  treas  salm 
deug  thar  an  f hichead,  'n  uair  a  stad 
e  ;  agus  dh'  ainmich  e  Baithein  mar 
an  neach  a  ghabhadh  'aite,     Chuart- 

aich  e  an  sin  an  t-aoradh  gnàthaichte 
annsaneaglais/s  thug  e  na  h-àithean- 
tan  mu  dheireadh  do  'bhràithribh,  a' 
guidheadh  gu  'm  bitheadh  sìth  agus 
gràdh  ghnàtha'riaghladh  'nam  measg. 
Aig  meadhon-oidhche  chaidh  e  a  rìs 
do  'n  eaglais  a  dh'  ìirnuigh,  's  f huair- 
eadh  an  sin  e  'na  shìneadh  gun  llis,  le 
Diarmad.  Chruinnich  a  bhuidheann 
uile  ma  chuairt  da,  a  gul  airson  esan 
a  bha  'na  athair  dhoibh  a  bhi  nis  a' 
bàsachadh.  Dh'  fhosgail  e  a  shliilean 
'S  dh'  amhairc  e  orra  le  gràdh  agus 
aoibhneas,  an  sealladh  mu  dheiradh 
An  sin  dhiiin  e  air  an  t-saoghalso  iad, 
a  chum  am  fosgladh  ann  an  glòir. 
"  Agus  chuala  mi  guth  o  nèamh,  ag 
ràdh  rium,  Sgriobh,  Is  beannaichte 
na  mairbh  a  gheibh  bàs'sanTighearn, 

à  so  a  mach  :  Seadh,  tha  an  Spiorad 
ag  ràdh,  chiim  gu  faigh  iad  fois  o  'n 
saodiair^  agus  leanaidh  an  oibre  iad." 
(Taisb.  xiv.  13.)  "Agus  dealraidh 
iadsan  a  tha  ghc  mar  shoilleireachd 
nan  speur ;  agus  iadsan  a  thionnd- 
aidheas  mòran  gu  fìreantachd  mar 
na  reultan,  fad  saoghal  nan  saoghal." 
(Dan.  xii.  3.)  "Aig  Dia  's  ro-phrìseil 
bàs  a  naomh."     (Sahii  cxvi.  15.) 

"  Ach  co  an  cridh'  a  bhreithnich  e, 
No  'n  t-sùl  a  chunnaic  riamh, 
Mòr  mheud  is  gnè  an  ulluchaidh, 
D'  a  phobull  fèin  rinn  Dia  ! 
Ach  's  sona  dhoibh  's  is  beannaicht  iad 
Fhuair  aithne  glilan  air  Criosd  : 
Oir  mealaidh  iad,  'n  a  chomuiin-san, 
An  sonas  ud,  gu  sior  ! " 

Chaidh  an  obair  a  thòisich  Calum- 
Cille   a   ghii:ilan  air  adhairt  leis  na 

teachdairean  a  dh'fhàge  'na  dhèigh 
gusoirbheasach;  agus  bha  I-Chaluim- 
Chille  fad  Hnntean  an  deigh  an  ama 
sin  'n  a  cathair  dhiadhachd,  eòlais, 
agus  foghhiim.  Cha  robh  Calum- 
Cille  air  dhòigh'sambith  fo  riaghladh 
Eaglais  na  Ròimhe,  a  bha  eadhon 
aig  an  àm  sin  a'  toiseachadh  air  f  às 
truailHdh;  agus  fad  cheudan  bHadhna 
an  dèigh  a  bhàis,  bha  ministeirean  I- 
Clialuim-Chille  dealaichte  o  'n  Eag- 
lais  sin,  agus  a  dol  fo  'n  ainm  Cùil- 
dich,  a  thugadh  dhoibh  do  bhrigh  's 
gu  'n  robh  an  còmhnuidhean,  mar  bu 
trice,  ann  an  àitibh  uaigneach.  Bha 
ministeireanionnsaichte  agus  ainmeil 
a  ghnàth  a  tàmh  ann  an  I-Chahiim- 
Chille  ;  agus  bha  cruinneachadh  mòr 
do  leabhraichean  luachmhor  air  an 

gleidheadh  ann  an  Tigh-nam-Man- 
ach,  no  Chathair-Chùildich,  an  sin. 
Bha  cuid  do  righribh  na  h-Alba, 
'Eirinn,  agus  Lochlainn,  agus  mòran 
do  chinn-fheadhna  Ghàidhealach  air 
an  adhlacadh  's  an  Eilean  iomraiteach 
so.  Tha  e  air  aithris  gu  'n  dubhairt 
Calum-Cille,  ìiine  bheag  mu  'n  do 
chaochail  e, — 

"  I  mo  chridhe,  I  mo  ghràidh, 
'An  àit'  guth  Manaich  bi'dh  geum  bà; 
Ach  mu  'n  tig  an  saoghal  gu  crich 
Bi'dh  I  mar  a  bha." 

Thàinig  a'  cheud  chuid  do  'n  fhàidh- 
eadaireachd  so  gu  teachd;  chaidh 
Cathair  nan  Cuildeachachreachadh, 
's  thuit  aineolas  agus  dorchadas  air 
an  Eilean  sin,  a  bha  'n  a  lòchran  a 
measg  nan  eileanàn.     Cha  'n  eil  e 

mi-choltach  nach  eil  coimlilionadh  a 
chuidmu  dheireadh  do'n  fhàidhead- 
aireachd  air  tòiseachadh.  Tha  I-Cha- 
luim-Chille  gach  bliadhna  a  nis  air  a 
fiosrachadh  le  mìltibh  as  gach  dhth- 
aich,a  thaa'taghail  a'  choimhead  air 
seann  làraichibh  a  mòrachd.  Maith 
a  dh'  fheudtadh,  nach  deachaidh  na 
smaointean  a  dhuisgear  anns  an  innt- 
inn  ann  a  bhi  a'gluasad  mu  chuairt 
air  ballachaibh  briste  eaglaisean  I- 
Chaluim-Chille,  agus  air  na  leacan- 
lighe  aosmhor  fo  'm  bheil  daoine  a 
bha  aon  uair  cumhachdach  'nan 
luidhe,  a  chur  an  cainnt  ni's  eireachd- 
aile,  na  mar  a  labhair  an  t-Olla 
Tohnsoji,  agus  a  tha  air  an  eadar- 
theangachadh  raar  a  leanas,  ann  an 
Caraid  nan  Gàidheal : — "  Bha  sinn 

a  nis  'n  ar  seasamh  air  an  Eilean 
ainmeil  sin,  a  b'  àrd  lòchran  fad  Hnn- 
tean,  do  Ghàìdhealtachd  na  h-Alba 
— as  an  d'fhuair  Cinnich  fhiadhaich 
agus  ceathairne  bhorba  sochairean 
eòlais,  agus  beannachdan  na  saorsa. 
Chabu  chomasachjgeda  dh'fheucht- 
adh  ris,  an  inntinn  a  thogail  o  na 
smaointibh  a  dhuisg  an  t-aite  so, 
agus  b'  amaideach  an  oidhirp,  ged  a 
bhiodh  e  comasach,  Ge  b'  e  ni  a 
thàirngeas  air  falbh  sinn  o  chumh- 
achd  air  ceud-fàithean ;  ge  b'  e  ni  a 
bheir  do  na  shiubhail  o  chian,  no  do 
na  tha  fathast  ri  tachairt,  làmh-an- 
uachdar  air  na  tha  alàthair,tha  so  ag 
àrdachadh  ar  n-inbhe  mar  bhithibh 
tuigseach.  Gu  ma  fad  uam-sa  agus 
o   m'   chàirdibh    an    fheallsanachd 

reòta  sin  a  dh'  aomadh  mi  gu  gluasad 
gu  caoin-shuarach,  eutrom,  thar  aon 
àit'  a  dh'fhàgadh  urramaichte  le 
gliocas,  le  fearalas,  no  le  maise. 
Cha  chulaidh  f  harmaid  an  duine  sin 
nach  mothaicheadh  a  ghràdh  d'  a 
dhìithaich  air  a  neartachadh  air  blàr- 
catha  Mharatoin,  no  an  cràbhadh 
nach  blàthaicheadh'  am  measg  làr- 
aichean  briste  I-Chaluim-ChiUe." 


A'  CHRIOCH. 


Clo-hhuailte  le  Saiison  asus  a  chuideachd. 

